Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 18/11)

Käesolev teade on avaldatud vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„DEALURILE VRANCEI“

Viitenumber: PGI-RO-A1582-AM01

Teate kuupäev: 10.10.2019

KINNITATUD MUUDATUSE KIRJELDUS JA PÕHJUSED

1. Uute kasvatatavate veiniviinamarjasortide lisamine

Kirjeldus ja põhjused

Tootespetsifikaati täiendati uute veiniviinamarjasortidega, mille kasvatamine geograafilises piirkonnas geograafilise tähisega veini valmistamiseks on lubatud seoses viimastel aastatel täheldatud kliimamuutustega, millega uued sordid tunduvad olevat paremini kohandunud ning seoses piirkonna päikesepaisteliste päevade arvu suurenemisega, mis võib toetada teatud valgete ja punaste veinide lõhna- ja maitseomaduste ning värvuse intensiivsemat akumuleerumist.

Muudatus mõjutab ka koonddokumenti.

2. Veiniviinamarjade saagikuse taset hõlmav muudatus

Kirjeldus ja põhjused

Tootespetsifikaadis muudetakse veiniviinamarjade saagikuse taset, mis on suurenenud; see muudatus mõjutab koonddokumenti.

Muudatus on vajalik seoses ümberkorraldatud või ümberstruktureeritud viinamarjaistanduste asendamisega uute viinamarjaistandustega, samuti seoses aretustegevusega ja suure kvalitatiivse ja kvantitatiivse potentsiaaliga pookealuste kasutuselevõtuga, mis võivad eeskätt soodsate ilmastikuoludega aastatel anda suuremat saaki, ning seoses töötlemistehnoloogiatega, mis võimaldavad tagada geograafilise tähise jaoks nõutava kvaliteedi säilimise.

3. Geograafilise tootmispiirkonna muutmine

Kirjeldus ja põhjused

Tootespetsifikaadis muudetakse geograafilise tähisega toote valmistamise geograafilist piirkonda, seda laiendatakse Vrancea haldusüksuse teatud asulatele, mille territooriumil koristatakse geograafilise tähisega veini valmistamiseks kasutatavaid viinamarju; nendes piirkondades valitsevad samalaadsed pinnase- ja mullastikutingimused nagu Vrancea maakonna teistes asustusüksustes, mis on tootespetsifikaadis esitatud geograafilise tootmispiirkonna osadena, ning need piirkonnad paiknevad vahetult esialgse geograafilise piirkonna läheduses.

Koonddokumenti on vastavalt muudetud.

4. Roosade veinide valmistamise eritoimingute lisamine

Kirjeldus ja põhjused

Tootespetsifikaati on lisatud valgete ja roosade veinide ning sortidest 'Pinot Gris' ja 'Traminer Roz' valmistatava veini tootmistingimused, seda seoses veinivalmistamise meetodite edasiarenemisega ja tarbijate järjest enam väljenduva huviga nende konkreetsete viinamarjasortide vastu, eeskätt roosade veinide puhul.

Muudatus ei mõjuta koonddokumenti.

5. Veinitoodangu klassifitseerimise tingimuste ümbersõnastamine

Kirjeldus ja põhjused

Toodangu klassifitseerimise tingimused on ümber sõnastatud tootjate taotlusel, kes sedastavad, et teatud kvaliteediomadused ei ole geograafilise tähisega toodete puhul enam tagatud; see muudatus ei mõjuta koonddokumenti.

KOONDDOKUMENT

1. Toote nimetus

„Dealurile Vrancei“

2. Geograafilise tähise tüüp

KGT – kaitstud geograafiline tähis

3. Viinamarjasaaduste kategooriad

1. Vein

4. Veini(de) kirjeldus

Analüütilised ja organoleptilised omadused – valged/roosad veinid

Valgeid veine iseloomustab rikkalik maitse- ja lõhnabukett, värskus, tasakaalustatus, roosi, mee ja vürtside lõhna- ja maitsenüansid, milles on tunda kergeid värskete ja troopiliste puuviljade varjundeid, ning keskmine või kõrge happesus. Piirkonnas kasvatatavad viinamarjasordid võimaldavad valmistada veine, mille lõhnabukett on lai, hõlmates õistaimede, puuviljade ja vürtside varjundeid, mida rõhutavad kerged mineraalsed nüansid.

Üldised analüütilised omadused Maksimaalne üldalkoholisisaldus (mahuprotsentides) 15 Minimaalne tegelik alkoholisisaldus (mahuprotsentides) 9 Minimaalne üldhappesus 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta) 200

Füüsikalis-keemilised ja organoleptilised omadused – punased veinid

Punastel veinidel on iseloomulikud puuviljased lõhna- ja maitsenüansid, mida rõhutavad mineraalsed varjundid, veinides sisalduvad antotsüaanid annavad neile intensiivse värvuse, mis võib sõltuvalt sordist ulatuda rubiinpunasest violetjaspunaseni. Erinevad veinitüübid, mis hõlmavad kuivi ja poolkuivi veine, on täidlased ja neil on konkreetse viinamarjasordi iseloomulikud maitse- ja lõhnanüansid ning punaste marjade maitsevarjundid.

Üldised analüütilised omadused Maksimaalne üldalkoholisisaldus (mahuprotsentides) 15 Minimaalne tegelik alkoholisisaldus (mahuprotsentides) 9 Minimaalne üldhappesus 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 20 Maksimaalne vääveldioksiidi üldsisaldus (milligrammides liitri kohta) 150

5. Veinivalmistustavad

a) Peamised veinivalmistustavad

Viinamarjaistanduste omadused

Viljelustavad

— vähemalt 2 500 tüve hektari kohta,

— kasvatusviis: poolkõrge ülessuunatud võraga, vastavalt vajadusele ühe- või kaheharuline.

— kastmine: kui mullastikutingimused seda nõuavad, paigaldatakse tilkkastmissüsteem ja seda laiendatakse; selle kasutamine ei tohi avaldada negatiivset mõju viinamarjade kvaliteedile.

b) Maksimaalne saagikus

'Sauvignon', 'Pinot Gris', 'Chardonnay', 'Muscat Ottonel', 'Tămâioasă românească', 'Traminer alb':

17 600 kilogrammi viinamarju hektari kohta.

'Busuioacă de Bohotin', 'Traminer Roz', 'Cabernet Sauvignon', 'Fetească Neagră':

17 600 kilogrammi viinamarju hektari kohta.

'Fetească albă', 'Riesling de Rhin', 'Aligote', 'Frâncuşă', 'Băbească gri', 'Şarba', 'Merlot', 'Burgund mare', 'Pinot Noir', 'Băbească Neagră':

19 000 kilogrammi viinamarju hektari kohta.

'Fetească regală', 'Riesling italian', 'Crâmpoşie', 'Crâmpoşie selecţionată', 'Galbenă de Odobeşti', 'Mustoasă de Măderat', 'Furmint', 'Muscadelle':

22 000 kilogrammi viinamarju hektari kohta.

'Semillon', 'Plăvaie', 'Cadarcă', 'Negru aromat', 'Aromat de Iaşi', 'Unirea', 'Mioriţa', 'Portugais bleu', 'Codană':

22 000 kilogrammi viinamarju hektari kohta.

'Syrah', 'Zweigelt', 'Sangiovese', 'Arcaș', 'Barbera', 'Nebbiolo':

22 000 kilogrammi viinamarju hektari kohta.

'Sauvignon', 'Pinot Gris', 'Chardonnay', 'Muscat Ottonel', 'Tămâioasă românească', 'Traminer alb':

135 hektoliitrit hektari kohta.

'Busuioacă de Bohotin', 'Traminer Roz', 'Cabernet Sauvignon', 'Fetească Neagră':

135 hektoliitrit hektari kohta.

'Fetească albă', 'Riesling de Rhin', 'Aligote', 'Frâncuşă', 'Băbească gri', 'Şarba', 'Merlot', 'Burgund mare', 'Pinot Noir', 'Băbească Neagră':

145 hektoliitrit hektari kohta.

'Fetească Regală', 'Riesling Italian', 'Crâmpoşie', 'Crâmpoşie Selecţionată', 'Galbenă de Odobeşti', 'Mustoasă de Măderat', 'Furmint', 'Muscadelle':

170 hektoliitrit hektari kohta.

'Semillon', 'Plăvaie', 'Cadarcă', 'Negru Aromat', 'Aromat de Iaşi', 'Unirea', 'Mioriţa', 'Portugais bleu', 'Codană':

170 hektoliitrit hektari kohta.

'Syrah ', 'Zweigelt', 'Sangiovese', 'Arcaş', 'Barbera', 'Nebbiolo':

170 hektoliitrit hektari kohta.

6. Määratletud geograafiline piirkond

Vrancea maakond:

— omavalitsusüksused: Panciu, Crucea de Sus, Dumbrava, Crucea de Jos, Satu Nou, Neicu;

— omavalitsusüksused: Movilița, Diocheti-Rediu, Movilița-Trotușanu, Frecăței, Văleni;

— omavalitsusüksused: Străoane, Repedea, Muncelu, Străoane, Văleni;

— omavalitsusüksused: Fitionești, Holbănești, Ghimicești, Ciolănești, Mănăstioara;

— omavalitsusüksused: Mărășești, Haret, Călimănești, Modruzeni, Siretu, Tișița, Pădureni;

— omavalitsusüksused: Țifești, Sârbi, Oleșești, Vitănești, Clipicești, Bătinești, Igești, Pătrășcani;

— omavalitsusüksused: Păunești, Viișoara;

— omavalitsusüksused: Ruginești, Copăcești, Văleni, Anghelești;

— omavalitsusüksused: Pufești, Domnești-Târg, Ciorani, Domnești-Sat;

— omavalitsusüksused: Odobești, Unirea;

— omavalitsusüksused: Broșteni, Pitulușa, Arva;

— omavalitsusüksused: Jariștea, Vărsătura, Pădureni, Scânteia;

— omavalitsusüksused: Bolotești, Găgești, Pietroasa, Vităneștii de sub Măgura, Putna, Ivăncești;

— omavalitsusüksused: Cotești, Budești, Valea Cotești, Goleștii de Sus;

— omavalitsusüksused: Urechești, Popești, Terchești;

— omavalitsusüksused: Dumbrăveni, Dragosloveni, Cândești, Alexandru Vlahuța, Dumbrăveni;

— omavalitsusüksused: Bordești, Bordeștii de Jos;

— omavalitsusüksused: Tâmboești, Slimnic, Trestieni, Pietroasa, Pădureni, Obrejița;

— omavalitsusüksused: Slobozia Bradului, Coroteni, Valea Beciului, Cornetu;

— omavalitsusüksused: Cârligele, Dalhăuți, Bontești, Blidari;

— omavalitsusüksused: Câmpineanca, Pietroasa;

— omavalitsusüksused: Vârteșcoiu, Faraoanele, Râmniceanca, Beciu, Pietroasa, Olteni;

— omavalitsusüksused: Slobozia Ciorăști, Jiliște, Armeni; Buzău maakond:

— omavalitsusüksused: Grebănu, Zăplazi, Livada, Livada Mică, Plevna, Homești;

— omavalitsusüksused: Podgoria, Orația, Coțatcu, Tăbăcari;

— omavalitsusüksused: Topliceni, Răducești.

7. Peamised veiniviinamarjasordid

'Pinot Noir N' – 'Blauer Spätburgunder', 'Burgund mic', 'Burgunder roter', 'Klävner Morillon Noir'

'Șarba B'

'Galbenă de Odobești B' – 'Galbenă de Căpătanu', 'Galbenă Uriașă', 'Galbenă'

'Miorița B'

'Muscadelle B' – 'Moscatello bianco', 'Muscadet doux'

'Sémillon B' – 'Semillon blanc'

'Aligoté B' – 'Plant de trois', 'Plant gris', 'Vert blanc', 'Troyen blanc'

'Aromat de Iași B'

'Băbească gri G'

'Chardonnay B' – 'Gentil blanc', 'Pinot blanc Chardonnay'

'Crâmpoșie B'

'Crâmpoșie selecționată B'

'Frâncușă B' – 'Vinoasă', 'Mildweisser', 'Mustoasă de Moldova', 'Poamă creață'

'Pinot Gris G' – 'Affumé', 'Grau Burgunder', 'Grauburgunder', 'Grauer Mönch', 'Pinot cendré', 'Pinot Grigio', 'Ruländer'

'Riesling du Rhin B' – 'Weisser Riesling', 'White Riesling'

'Unirea B'

'Plăvaie B' – 'Bălană', 'Plăvană', 'Poamă bălaie'

'Furmint B' – 'Furmin', 'Şom szalai', 'Szegszolo'

'Pinot noir N' – 'Spätburgunder', 'Pinot nero'

'Burgund Mare N' – 'Grosser burgunder', 'Grossburgunder', 'Blaufrankisch', 'Kekfrankos', 'Frankovka', 'Limberger'

'Codană N'

'Portugais Bleu N' – 'Blauer Portugieser', 'Oporto', 'Portugieser ',

'Cadarcă N' – 'Schwarzer Kadarka', 'Rubinroter Kadarka', 'Lugojană', 'Gâmză', 'Fekete budai'

'Zweigelt N' – 'Blauerzweigelt', 'Negru de Zweigelt', 'Zweigelt blau'

'Sangiovese N' – 'Brunello di Montalcino', 'Morellino'

'Arcaș N'

'Barbera N'

'Nebbiolo N'

'Tămâioasă românească B' – 'Busuioacă de Moldova', 'Muscat blanc à petits grains'

'Tămâioasă românească B' – 'Rumanische Weihrauchtraube', 'Tamianka'

'Busuioacă de Bohotin Rs' – 'Schwarzer Muscat', 'Muscat fioletovâi', 'Muscat violet cyperus', 'Tămâioasă violetă'

'Negru Aromat N'

'Traminer Roz Rs' – 'Rosetraminer ', 'Savagnin roz', 'Gewürztraminer'

'Mustoasă de Măderat B' – 'Lampau', 'Lampor', 'Mustafer', 'Mustos Feher', 'Straftraube'

'Traminer aromat alb B'

8. Seos(t)e kirjeldus

Üksikasjalik teave geograafilise piirkonna kohta

Aluspinnas – liiv, mis on kaetud lössipõhise settekihiga, mis paikneb savi ja mereliiva kihistustel.

Pinnamood – vahelduvad tasandikud ja künklikud alad, mille kõrgus jääb vahemikku 100–300 m ning mis paiknevad lääne-ida suunaliselt. Pinnavormide avatus ja kallak loovad optimaalsed tingimused viinamarja kasvatamiseks ning võimaldavad kasvatada viinamarjaistandustes kasutatavaid erinevaid sorte.

Kliima on mõõdukalt kontinentaalne ja vahelduv, mis on tingitud Ida-Euroopa ja Atlandi ookeani õhumassidest. Üldise keskmise päikesekiirguse tase aasta lõikes on piirkonnas valdavalt üle 120 kcal/cm2, ulatudes lõuna poole avanevatel aladel 140 kcal/cm2-ni. Viimastel aastatel on täheldatud kliima soojenemist, millega kaasneb sademete ebaühtlus ja kuivaperioodid, mis vahelduvad perioodidega, mil sademeid on ülemääraselt.

Mulla kerge ja tasakaalustatud tekstuur tagab hea veeläbilaskvuse ja samas kindlustavad mulla omadused ka piisava toitainete sisalduse, mis on väga soodne viinamarjakasvatuseks.

Toote andmed

Valgeid veine iseloomustab looduslikkus, tasakaalustatud struktuur ja sobiv happesus, mis tulenevad viinamarja kasvatamisest kagusse avanevatel nõlvadel ning ka viljelustavadest, millega hoitakse toodangu maht mõõdukal tasemel.

Punased veinid on hinnatud nende peenekoelisuse, kerge tanniinisuse ja erksa värvuse tõttu, need omadused tulenevad suurest päikesekiirguse hulgast ja kerge tekstuuriga mullastikust. Selle geograafilise tähisega hõlmatavate veiniviinamarjatoodete kvaliteet on seotud peaasjalikult piirkonna mullastiku omadustega ning kaudselt ka traditsiooniliste viinamarjakasvatuse ja veinivalmistamise tavadega, mida piirkonna viinamarjakasvatajad on oma kogemusest tulenevalt aja jooksul täiustanud.

9. Olulised lisatingimused (pakendamine, märgistamine, muud nõuded)

Turustustingimused

Õigusraamistik:

siseriiklikud õigusaktid.

Lisatingimuse liik:

märgistamisega seotud lisasätted

Tingimuse kirjeldus

Lisatingimusi ei ole.

Link tootespetsifikaadile

http://onvpv.ro/sites/default/files/caiet_sarcini_ig_dealurile_vrancei_modif_cf_cererii_1425_14.06.2019_no_track_changes.pdf

(1) ELT L 9, 11.1.2019, lk 2.